tomron87/hebrew-wikipedia-sentences-corpus huggingface dataset:
"" תואר על ידי ונסה אוקות'-אובו מפיצ'פורק כ"הסתכלות על נושא העל של בדידות, על שני מקצבים מנוגדים, אך מסקרנים לא פחות" וקבעה כי השיר "מייצג התבגרות נוספת בצליל, ונראה שגם בבעיות שלו".
מגזין Affinity ניתח את השיר "Glitter" וקבע כי הוא "בעל איכות חוזרת, אך כמעט ניתן לחוש קרשנדו בתוכן".
רצועת הסיום, "Enjoy Right Now, Today" היא אינסטרומנטלית והיא כולל קולות רקע של פארל ויליאמס.
שם האלבום, רשימת הרצועות ותאריך צאתו הוכרזו על ידי טיילר ב-6 ביולי 2017 באמצעות הרשתות החברתיות.
שתי עטיפות נחשפו עם ההכרזה, העטיפה הראשית שעוצבה על ידי האמן אריק וייט והעטיפה האלטרנטיבית שעיצב טיילר עצמו.
האלבום דלף 11 יום לפני תאריך צאתו.
לאחר ספירה לאחור של שבוע בטוויטר ובאינסטגרם, טיילר הוציא קליפ, שכותרתו "Who Dat Boy", לערוץ היוטיוב הרשמי שלו ב-29 ביוני 2017. הסינגל המוביל מתוך האלבום, המכיל שני שירים: "Who Dat Boy" ו-"911 / Mr.
Flower Boy זכה להערכה ביקורתית רחבה.
באתר Metacritic, שמקצה דירוג מנורמל מתוך 100 לביקורות מפרסומים מקצועיים, האלבום קיבל ציון ממוצע משוקלל של 84, בהתבסס של 18 ביקורות.
הוענק לאלבום ציון של 7.9 מתוך 10, בהתבסס על הערכת האתר לגבי הקונצנזוס הביקורתי לגבי האלבום.
אנדי קלמן מ-AllMusic נתן לאלבום ביקורת חיובית באומרו: "בעוד שרוב השירים הללו מלאי חרדה ובידוד, הליריקה הפתוחה וההפקות רחבות היקף, שהורכבו על ידי אמן בשיאו, שהופך אותם לסוחפים מאוד.
פרנק אושן, פארל ויליאמס, קאלי אוצ'יס, סיד ואסטל הם בין 11 חברי צוות תומכים, שאף אחד מהם אינו חשוב לכלל".
האלבום זכה בתואר "המוזיקה החדשה הטובה ביותר" על ידי פיצ'פורק, כאשר המבקר שלדון פירס כתב, "האלבום הכי כן והכי מוגמר של טיילר, הוא מגיע למהות של מה שהוא חיתר עליו: החרדה של החמצה, הכאב של חוסר תשובה לאהבה וניווט נעורים".
בסקירתו קבע אנדי גיל מאינדפנדנט כי האלבום "מציג אישיות רגישה להפליא, מתחשבת ואף נעימה".
ג'סי פיירפקס מ-HipHopDX הצהיר כי "האלבום הוא האלבום הקצר והמגובש ביותר של טיילר, דה קריאייטור עד כה והוא מלא בקבלות אינטרוספקטיביות שמתאימות באופן הגיוני לאופיו הציבורי".
Club אמר כי האלבום הוא "הפעם הראשונה שהוא [טיילר] מתקרב באותה מידה במוזיקה האמיתית שלו.
הזרימה שלו התהדקה, ובשביל אדם שקולו בעצם ייעד אותו לכוכבות ראפ, הוא הפך טוב עוד יותר במתיחת הבריטון הרועם שלו לצורות של רומן, תוך שימוש בשפע זרימות".
סקוט גליישר מ-XXL שיבח את האלבום באומרו: "בימינו אין הרבה אלבומי ראפ שיכולים לשמש כיצירת אמנות מעוכלת עמוק כמו גם מוזיקה להאזנה קלה, ובכל זאת טיילר, דה קריאייטור ממלא היטב את שני הנתיבים.
הוא מצליח למצוא את המדיום השמח ב-Flower Boy ומתרגם אותו לאלבום הטוב ביותר שלו עד כה".
ג'יימי מילטון מ-NME כתב כי האלבום "מגובה בקאסט תומך של כוכבי R&B ואמנים חדשים", וכי הוא "תיעוד של קיץ ארוך ואצלן; נשען ומביט בעננים".
לואיס ליסטר מ-Clash אמר, "בעבר הרגיש כאילו שני הצדדים הללו היו קשים ליישוב באלבום; השוחק יהיה לעיתים קרובות בסתירה לשלווה, במיוחד באלבום האולפן האחרון Cherry Bomb.
עם זאת, ב-Flower Boy, טיילר שיכלל את נישואיהם של השניים".
פול לסטר מהגרדיאן כתב: "אם כבר, Flower Boy לוכד את טיילר לפחות מעונה ומפותל; זהו אלבום של סינת'-ראפ מסודר להפליא, מלוכלך, נוגה ורפלקטיבי, כבד ונהדר.
זה לא הכל חולמני - היזהר מהמכל החולני מדי פעם - אבל במידה רבה זו יצירתו של אמן מפותח ואדם בוגר".
אוסטין ריד מ-Pretty Much Amazing אמר, "Flower Boy העלה את טיילר קרוב יותר לקו.
מהלך בלתי צפוי כדי להיות בטוח, אך מרשים לא פחות מכל".
בביקורת מעורבת, אמרה קלי מקקלור מ-Consequence: "זה נראה כמו עוד מאותו הדבר.
זה נראה כזקוק למשהו נוסף.
שנהארגוןפרסתוצאהמקור2018פרסי גראמיאלבום הראפ הטוב ביותר
האלבום הגיע היישר אל המקום השני במצעד הבילבורד 200, עם 106,000 יחידות שקולות לאלבום, מתוכן 70,000 היו מכירות אלבום טהורות.
FlyBase (מאנגלית: פלייבייס) הוא מסד נתונים מקוון בתחום הביואינפורמטיקה והמאגר העיקרי של נתונים גנטיים ומולקולריים עבור משפחת החרקים התסיסניתיים (דרוזופילה), ובעיקר עבור תסיסנית המחקר.
מקור המידע ב-FlyBase מגיע ממגוון מקורות, החל מפרויקטי גנום ועד לספרות המחקר.
סוגי נתונים אלה כוללים פנוטיפים מוטנטיים, אפיון מולקולרי של אללים מוטנטיים, סטיות אחרות: מפות ציטולוגיות, דפוסים של זן הבר, תמונות אנטומיות, מבנים והחדרות מלאכותיות של גנים ממינים אחרים, מודלים של גנים ברמת רצף וסיווג מולקולרי של תפקודי תוצר גנים.
כלי שאילתה מאפשרים ניווט של FlyBase דרך דנ"א או רצף חלבון, לפי שם גן או מוטציה, או דרך מונחים ממספר אונטולוגיות המשמשות ללכידת נתונים פונקציונליים, פנוטיפיים ואנטומיים.
מסד נתונים מציע מספר כלי שאילתה שונים על מנת לספק גישה יעילה לנתונים הזמינים ולהקל על גילוי קשרים משמעותיים בתוך מסד הנתונים.
קישורים בין FlyBase לבין מסדי נתונים חיצוניים, כגון BDGP או modENCODE, מספקים הזדמנויות לחקירה נוספת לתוך מסדי נתונים אחרים של אורגניזמים ומשאבים אחרים של מידע ביולוגי ומולקולרי.
פרויקט FlyBase מבוצע על ידי קונסורציום של חוקרי זבובי תסיסנית ומדעני מחשב מאוניברסיטת הרווארד ואוניברסיטת אינדיאנה, ואוניברסיטת קיימברידג'.
תסיסנית המחקר הייתה אורגניזם ניסיוני מאז תחילת המאה ה-19, ומאז הוצבה בחזית תחומי מחקר רבים.
כאשר תחום המחקר הזה התפשט והפך גלובלי, חוקרים שעבדו על אותן בעיות היו זקוקים לדרך לתקשר ולנטר את ההתקדמות בתחום.
נישה זו מולאה בתחילה על ידי עלונים קהילתיים כמו שירות המידע של תסיסנית (DIS), שראשיתה ב-1934 כשהתחום החל להתפשט מהמעבדה של תומאס האנט מורגן.
החומר בדפים אלה הציג 'קטלוגים' קבועים של מוטציות, וביבליוגרפיות של ספרות התסיסנית.
עם התפתחה תשתית מחשבים בשנות ה-80 וה-90, הניוזלטרים הללו פינו את מקומם והתמזגו עם רשימות התפוצה באינטרנט, ואלה הפכו לבסוף למשאבים ונתונים מקוונים.
בשנת 1992, נתונים על הגנטיקה והגנומיקה של זבוב הדרוזופילה ומינים קשורים היו זמינים אלקטרונית דרך האינטרנט דרך קבוצות המידע הממומנות: BDGP (Berkeley Drosophila Genome Project), EDGP (European Drosophila Genome Project), ו-FlyBase.
קבוצות אלו זיהו שרוב סוגי הנתונים של פרויקט הגנום והקהילה חופפים.
הם החליטו שזה יהיה בעל ערך להציג לקהילה המדעית תצוגה משולבת של הנתונים.
באוקטובר 1992, המרכז הלאומי לחקר הגנום האנושי של ה-NIH מימן את פרויקט FlyBase במטרה לתכנן, לבנות ולשחרר מסד נתונים של מידע גנטי ומולקולרי לגבי דרוזופילת המחקר.
נכון ל-2021, פרויקט FlyBase מבוצע על ידי קונסורציום של חוקרי תסיסנית ומדעני מחשב באוניברסיטת הרווארד, אוניברסיטת קיימברידג' (בריטניה), אוניברסיטת אינדיאנה ואוניברסיטת ניו מקסיקו.
FlyBase מכיל ביאור מלא של הגנום של זבוב הדרוזופילה ומתעדכן מספר פעמים בשנה הוא כולל גם ביבליוגרפיה הניתנת לחיפוש של מחקרים על גנטיקה של תסיסנית במאה האחרונה.
ניתן לחפש מידע על חוקרים נוכחיים, ואילן יוחסין חלקי של מערכות יחסים בין חוקרים נוכחיים, בהתבסס על רישום המדען המשתתף.
האתר מספק גם מסד נתונים גדול של תמונות הממחישות את הגנום המלא, וכמה סרטים המפרטים את העובר.
כאשר מחפשים ציטולוגיה ישנם שני כלים עיקריים זמינים.
שימוש ב-Cytosearch לצורך גנים או ליקויים ממופים ציטולוגיים, שלא מופו מולקולרית לרצף BLAST, שימוש ב-Gbrowse לצורך חיפוש רצפים, כניסות או בדיקות Affymetrix ממופה מולקולרית.
ישנם שני כלי שאילתה עיקריים ב-FlyBase.
כלי השאילתה הראשי הראשון נקרא Jump to Gene (J2G).
כלי זה נועד לעבור לגנום מדויק כאשר המידע ידוע וכאשר המידע אינו ידוע ניתן להשתמש בכלי השאילתה QuickSearch.
ניתן לבצע חיפוש בתוך סוג זבוב מסוים בלבד או בתוך כל המינים.
ניתן לחפש נתונים שאינם גנים באמצעות תפריט "מחלקת נתונים".
"Fleurs du Mal" (בעברית: "פרחי הרע") הוא שיר שהוקלט על ידי הזמרת-יוצרת הבריטית שרה ברייטמן, מתוך אלבום האולפן התשיעי שלה, Symphony.
השיר יצא לאור ב-28 בינואר 2008, על ידי חברת התקליטים מנהטן רקורדס, ביחד עם שאר שירי האלבום.
הוא נכתב על ידי ברייטמן, פרנק פיטרסון, תומאס שוורץ, מתיאס מייסנר, מרטין הימלסבאך, קלאוס הירשבורגר והופק על ידי פיטרסון גם כן.
מבחינה לירית, הוא עוסק באהבה ובהרס עצמי שמגיע בעקבות התפרקות מערכת יחסים שחדלה מלהמשיך.
אף על פי שלא הופץ כסינגל זכה השיר להצלחה בינלאומית.
מוזיקאים ולהקות כדוגמת גרגוריאן, ברוס אנדרסון , אסתיבליס רוחאס וידיד אוריאס, הקליטו אותו בגרסאות משלהם.
האחרונה מבין השלוש צילמה לו וידאו קליפ רשמי שהועלה לערוץ היוטיוב שלה ב-22 באוקטובר 2018.
בשנת 2008 הוציאה ברייטמן את אלבום האולפן התשיעי שלה, Symphony, שהוקלט בגרמניה וכללה את כל השירים החדשים שנכתבו עבורו.
הוא נוצרה ביחד עם המפיק הוותיק של ברייטמן, פרנק פיטרסון.
הסגנון בו נע בין בלדות כמו "Symphony", "Fleurs du Mal" ושירי רוק כדוגמת "", שהוקלט ביחד עם הזמר כריס תומפסון, מתוך פסקול הסרט "פוקימון: עלייתו של דארקראי".
מעבר לכך, "Fleurs du Mal" כולל שלוש סוגות מוזיקליות: קלאסי, פופ אופראי ורוק.
את השיר מקדים קטע הכלי "Gothica" שנכתב בידי פיטרסון וקרסטן היוזמן.
אורכו של קטע הכלי הוא דקה ועשרים שניות והוא כולל מוזיקת מתח שפותחת את האלבום בצליל המאפיין אותו.
בחלק קצר מתוך הקטע ניתן לשמוע קולות של מקהלה ורעמים.
לאחר שהקטע מסתיים, משתלבת המוזיקה של "Fleurs du Mal" וברייטמן מתחילה לשיר בקול אופרה גבוה.
כלפי "Fleurs du Mal" הופנו ביקורות חיוביות ברחבי העולם, מטעם מבקרי המוזיקה.
באתר המוזיקה All About Jazz כתבו: "התו הראשון בו שומעים את ברייטמן הוא "Fleurs du Mal", שמגיע אחרי ההקדמה התזמורתית – "Gothica".
ברייטמן מצליחה להפיק צליל כמעט בלתי אפשרי, צליל מוזיקלי טהור שנראה יותר אלוהי מאשר אנושי.
אין צורך קטן במקהלת הרקע, כיוון שקול כה חזק כלל אינו זקוק לגיבוי".
ב-Sputnikmusic סקרו את "Gothica" ו-"Fleurs du Mal" כאחד וקבעו: "קטע הכלי "Gothica" מתחיל את האלבום בנימה מצמררת, גותית ואפלה, עם כלי מיתר, מקהלות, סינת'ים וצ'מבלו לפני שהוא מוביל את המאזין לרצועה הבאה, "Fleurs du Mal".
על אף שמו ("Fleurs du Mal" בצרפתית), השיר הזה נותן את הטון בצורה מושלמת.
הוא כולל מילים על אהבה אבודה ומקהלות אפיות וזאת, בנוסף לקולה של ברייטמן, שמצליח להגיע לתווים שגורמים לדיאמנדה גאלאס לרעוד מקנאה; זו הדרך לקבוע את הנושא לאלבום קלאסי בעל גוון גותי".
תום יורק מ-AllMusic סקר את השיר והצהיר: "הסאונד המגניב והלופים הסינת'יים של פיטרסון וקרסטן היוזמן ב-"Gothika" הצליחו להביא את השילוב המנצח של גיטרות חשמליות והתזמורת הסימפונית של לונדון ב-"Fleurs du Mal".
הוא מלא בטקסטורות סוחפות שבהן קלרינט בודד סוחף פנימה את המאזין לפני כלי הנשיפה בבית השלישי; לאורך השיר, ישנה מקהלה המעצימה את הפזמון כמו רעם".
ב-The Critical Cynic כתבו כי: "השיר Fleurs du Mal", מושפע משירים של להקות כמו נייטוויש, ויד'ין טמפטיישן או לקונה קויל, וניכר שזה בגלל מעריציה של ברייטמן, מבקשים ממנה לנסות את הסגנון הזה.
מעבר לכך, זה היה צעד טוב".
במרוצת השנים, כללה ברייטמן את "Fleurs du Mal" במספר אלבומים ומהדורות שהוציאה.
ראשית, נכלל באלבום האולפן התשיעי שלה, Symphony.
במהדורתו הבינלאומית של האלבום, נכלל בגרסת ""; היא קצרה בשתי דקות מזו המקורית.
ב-10 במרץ 2009, יצא אלבום ההופעה הרביעי שלה, Symphony: Live in Vienna, בו נכלל השיר בגרסה ארוכה במקצת מזו המקורית; הוא נכלל באלבום וידאו נלווה שהופץ באותה העת.
במרץ 2014 הוציאה ברייטמן את אלבום האוסף השביעי שלה, Voce – Sarah Brightman Beautiful Songs, בו נכלל השיר.
האלבום הופץ על ידי חברת התקליטים יוניברסל מיוזיק גרופ ביפן בלבד.
ברייטמן הופיעה עם "Fleurs du Mal" לראשונה במהלך סיבוב ההופעות העולמי הרביעי שלה, "The Symphony World Tour", שהחל בינואר 2008 והסתיים באפריל 2009. "Gothica" ו-"Fleurs du Mal" בוצעו כמחרוזת לאחר שקטע הכלי "Sanvean" הושמע בכל הופעה.
בהמשך לכך, ביצעה את השיר בהופעה חיה שהתקיימה בחסות ZDF.
לקראת סוף אותו סיבוב הופעות, קיימה ברייטמן הופעה חד-פעמים בקתדרלת סטפנוס הקדוש, וינה שצולם בווידאו והופץ ברחבי העולם.
במסגרת אותה ההופעה, ביצעה את "Fleurs du Mal" לאחר "Pie Jesu" (הלקוח מ-Requiem).
את השניים ביצעה כשהיא לובשת שמלה אדומה המזכירה את זו שבעטיפתו של Symphony.
באוקטובר 2009 יצאה ברייטמן לסיבוב ההופעות הקצר, "Sarah Brightman in Concert", שאירע באמריקה הלטינית בלבד.
היא ביצעה את "Gothica" ו-"Fleurs du Mal" כמחרוזת שפתחה כל אחת מ-14 ההופעות שאירעו במסגרת הסיבוב (לאחר שקטע הכלי "Sanvean" הושמע).
ביוני 2013 יצאה לסיבוב ההופעות העולמי החמישי שלה, "Dreamchaser World Tour".
בהופעות שהתקיימו בסוף 2014 ביצעה את אותה המחרוזת גם כן.
את סיבוב ההופעות העולמי השביעי שלה, "Hymn: Sarah Brightman in Concert", שאירע בין 2018–2021 פתחה ברייטמן עם "Gothica" ו-"Fleurs du Mal" בכל אחת מההופעות שהתקיימו במסגרתו.
בין היתר, ביצעה ברייטמן את השיר במהלך תוכנית הטלוויזיה, Fashion on Ice, במסגרתה לבשה שמלה בצבע שחור, כשרקדנים על הקרח מחליקים מסביבה.
אזורתאריך יציאהפורמטחברת תקליטיםמקורעולם28 בינואר 2008הזרמת מוזיקה • הורדה דיגיטליתמנהטן
Flowers (בעברית: פרחים) הוא האלבום השלישי של להקת מוזיקת הפופ השוודית אייס אוף בייס.
הוא יצא לאור ב-15 ביוני 1998 באירופה, אסיה ואפריקה, וב-10 באוגוסט 1998 בממלכה המאוחדת.
אלבום אלטרנטיבי בשם Cruel Summer, הופץ בארצות הברית ובקנדה, והכיל רמיקסים, הקלטות חוזרות ושירים חדשים שנחשבו כמתאימים לקהל אמריקאי.
ביפן ובאוסטרליה הופצו גרסאות משולבות של שני האלבומים.
בישראל הופץ האלבום בהוצאת חברת התקליטים פונוקול בשנת 1998.
האלבום הופץ מחדש בממלכה המאוחדת ב-26 באפריל 1999 עם עטיפה מחודשת ורשימת רצועות אחרת, לאחר יציאת הסינגל, "Everytime It Rains".
מקוםתאריםמכירות הממלכה המאוחדת (BPI) כסף 60,000 שווייץ (IFPI Switzerland) זהב 25,000
Flo היא להקת בנות בריטית המורכבת מהזמרות טלה קווארסמה, ג'ורג'ה דאגלס ורנה דאונר.
הלהקה הוקמה בשנת 2019 והוחתמה על חוזה הקלטות עם חברת התקליטים איילנד רקורדס.
הלהקה הוציאה את סינגל הבכורה שלה, "Cardboard Box", שזכה לפופולריות ברשתות החברתיות.
הסינגל נכלל במיני-אלבום הראשון שלה, The Lead (2022).
הצלחת המיני-אלבום הובילה את הלהקה לזכות בפרס המוזיקה הבריטית לשנת 2023, והפכה ללהקת הבנות הראשונה שזוכה בפרס.
סטלה קווארסמה נולדה בקינגסטון שבאנגליה.
כשהייתה בת חודש עברה עם הוריה למוזמביק.
שבה לאנגליה בגיל חמש ולמדה בבית הספר לתיאטרון ע"ש סילביה יאנג, שם הכירה את חברתה ללהקה, רנה דאונר..
היא האזינה לאמנים מוזיקליים אפריקאים ואמה הכירה לה את אטה ג'יימס ואמנים בריטיים כמו איימי ויינהאוס.
לפני שהצטרפה ללהקה, עבדה כמלצרית.
ג'ורג'ה דאגלס נולדה במזרח גרמניה, בגיל שמונה חודשים עברה עם הוריה להרטפורדשייר שבאנגליה.
היא גדלה והאזינה למוזיקת R&B שהשמיעה לה אמה.
היא בתו של האצן לשעבר סטפי דאגלס, ובשנת 2017, התחרתה וזכתה בעונה השנייה של המשודר ב-CBBC.
לפני שהצטרפה ללהקה, עבדה במשרד רואי חשבון.
רנה דאונר נולדה וגדלה בצפון לונדון.
היא למדה בבית הספר לתיאטרון סילביה יאנג, שם פגשה את חברת הלהקה סטלה קווארסמה.
היא גדלה והאזינה למוזיקת R&B, האוס וגוספל כנסייתי.
לפני שהייתה בלהקה, היא עבדה ב-H&M.
FLO הוקמה בשנת 2019. קווארסמה ודאונר הכירו זו את זו לאחר שנפגשו בלימודים בבית הספר לתיאטרון יאנג סילביה וגילו את דאגלס מסרטוני השירה שלה בעמוד האינסטגרם שלה.
ב-24 במרץ 2022, הוציאו את סינגל הבכורה שלהן, "Cardboard Box", אשר הופק על ידי מפיק התקליטים הבריטי MNEK, בהוצאת חברת התקליטים איילנד רקורדס.
לאחר כחודש, יצאה לאור גרסה אקוסטית של הסינגל.
ביולי 2022, הוציאו את הסינגל השני שלהן "Immature" הכולל וידאו הקליפ הנלווה אליו.
ב-8 ביולי 2022, הוציאו את מיני-אלבום הבכורה שלהן, The Lead.
לאחר מכן, הוציאו את הסינגל, "Summertime".
בהמשך, הפוצה גרסה מורחבת למיני-אלבום שלהן The Lead בספטמבר 2022, לצד סינגל נוסף הנקרא, "Not My Job".
ב-6 באוקטובר 2022, הופיעה הלהקה בתוכנית אירוח ; הופעת בכורתן בטלוויזיה.
לאחר מכן, עשו את הופעת בכורתן בטלוויזיה בממלכה המאוחדת בתוכנית האירוח, Later...
ב-8 בדצמבר 2022, הפכה ללהקת הבנות הראשונה שזכתה בפרס המוזיקה הבריטית לשנת 2023. ב-16 בדצמבר הוציאה את הסינגל "Losing You".
ב-15 בנובמבר 2024, הוציאה הלהקה את אלבום הבכורה שלה, Access All Areas.
מאוחר יותר, הלהקה שחררה מהדורת דלוקס לאלבום.
המהדורה המעודכנת, הנקראת Access All Areas: Unlocked, כוללת שיתופי פעולה חדשים עם ארבעה אמנים בז'אנר ה-R&B: קלואי x האלי, קלאני, ברי ראנווי ודיקסון.
במרץ 2025, הלהקה תצא לסיבוב הופעות בבריטניה ואירופה כדי לקדם את האלבום.
פרסתאריךקטגוריהעבורתוצאהמקורפרס ה-BET2025הלהקה הטובה ביותרFloפרס BET Her"In My Bag" (עם גלורילה)
Flottes de combat או Combat Fleets of the World (בתרגום חופשי: ספינות המלחמה של העולם), הוא אלמנך וספר יעץ עם מידע אודות ספינות מלחמה המאוגדות לפי מדינות הכולל שמות, מידות, אמצעי לחימה, תמונות וסילואטים.
הספר מתפרסם בצרפתית מאז 1897 מדי שנתיים, ובאנגלית מאז שנת 1977.
"Flowers" (בעברית: "פרחים") הוא סינגל של הזמרת האמריקאית מיילי סיירוס.
השיר יצא לאור ב-12 בינואר 2023, על ידי חברת התקליטים קולומביה רקורדס, כסינגל המוביל מתוך אלבום האולפן השמיני שלה, Endless Summer Vacation.
השיר נהפך לשיר המהיר בהיסטוריה שהגיע ל-200 מיליון השמעות בספוטיפיי (13 ימים סה"כ).
ב-31 בדצמבר 2022, בזמן שהנחתה את הספיישל הטלוויזיוני Miley's New Year's Eve Party ב-NBC לצד דולי פרטון, הכריזה סיירוס אל תאריך צאתו של "Flowers".
השיר יצא בחצות 13 בינואר בזמן UTC.
ארגוןרשימהדירוגמקוררולינג סטון100 השירים הטובים ביותר לשנת 202312בילבורד100 השירים הטובים ביותר של 2023: בחירות הצוות4
עם יציאתו "Flowers" שבר מספר שיאים בשירות הסטרימינג ספוטיפיי.
במהלך שבעת ימיו המלאים הראשונים (13–20 בינואר 2023) השיר צבר כ-96,032,624 השמעות בספוטיפיי ברחבי העולם; שיא של כל הזמנים לשיר בתולדות הפלטפורמה (בעבר השיא הוחזק על ידי "Easy on Me" של אדל עם למעלה מ-85 מיליון השמעות).
הוא גם הפך לשיר המהיר ביותר שחצה את רף 100 מיליון ההשמעות בספוטיפיי ברחבי העולם (שבעה ימים), ושבר את השיא שהוחזק בעבר בידי "Butter" של BTS שעשה זאת בשמונה ימים.
יאנה קופי, אחת מהנשים הבכירות של ספוטיפיי, ציינה שהפופולריות של "Flowers" גדלה מיום ליום, בעוד שלהבדיל ממנו, שירים שקבעו שיאים בעבר נחלשו בחלוף הזמן; דבר שאינו קורה עם שירה של סיירוס, שמתחזק במקום זאת.
"Flowers" הופיע לראשונה במקום הראשון הן במצעד הבילבורד גלובל 200 והן במצעד בילבורד גלובל ללא ארצות הברית, במשך ארבעה שבועות רצופים.
הוא הפך לסינגל הראשון של סיירוס שדורג בראש המצעדים, שהושקו בספטמבר 2020. במהלך שלושת השבועות הראשונים ליציאתו, הוא צבר כ-179.1, 217.1 ו-185.6 מיליון השמעות ברחבי העולם ברציפות, מה שהפך אותם לשבוע החמישי, השני והרביעי בגודלם אי-פעם לשיר בתולדות מצעד הבילבורד גלובל 200.
במהלך חמש השעות הראשונות ליציאתו ב-12 בינואר 2023, "Flowers" צבר 685,000 השמעות, 2.4 מיליון השמעות ברדיו ו-2,000 עותקים דיגיטליים שנמכרו והופיע לראשונה במקום ה-21 במצעד השירים הדיגיטליים.
לאחר שבוע יציאתו המלא (13–19 בינואר) "Flowers" הופיע לראשונה בראש הבילבורד הוט 100, והפך לשיר ה-65 בהיסטוריה שעשה זאת, לסינגל השני של סיירוס אחרי "Wrecking Ball" שדורג בראש המצעד ולכניסה ה-11 שלה לעשירייה הפותחת במצעד.
בשל צבירה של 52.6 מיליון השמעות, 33.5 מיליון השמעות ברדיו ו-70,000 עותקים דיגיטליים שנמכרו, הוא הופיע לראשונה בראש מצעד שירי הסטרימינג, עלה למקום הראשון במצעד השירים הדיגיטליים והופיע לראשונה במקום ה-18 במצעד שירי הרדיו.
באותו שבוע, סיירוס דורגה לראשונה במהלך הקריירה שלה במקום השלישי במצעד ארטיסט 100, תוך שקטלוג המוזיקה הכולל שלה רשם עלייה של 65 אחוזים בסטרימינג בארצות הברית.
"Flowers" נשאר במקום הראשון בהוט 100 במשך שלושה שבועות נוספים.
בקנדה, "Flowers" הופיע לראשונה בראש מצעד קנדה הוט 100, והפך לסינגל השני של סיירוס אחרי "Wrecking Ball" ב-2013 שעשה זאת.
נכון ליולי 2024, "Flowers" מחזיק בשיא הזמן הארוך ביותר במקום הראשון במצעד השירים העכשוויים למבוגרים של בילבורד, עם 56 שבועות.
ב-10 בפברואר 2023, השיר קיבל את תואר הזהב על ידי איגוד תעשיית ההקלטות הבריטי (BPI) על מכירות של 400,000 עותקים במדינה בסך הכול.
בגרמניה, "Flowers" הופיע לראשונה במקום השני במצעד הסינגלים של GfK אנטרטיינמנט ועלה למקום הראשון בשבוע השני ליציאתו, והפך לראשון של סיירוס שעשה זאת במדינה.
גם בצרפת "Flowers" הופיע לראשונה במקום השני במצעד הסינגלים של המדינה המתפרסם על ידי איגוד תעשיית ההקלטות הצרפתי (SNEP) ועלה למקום הראשון בשבוע השני ליציאתו, והפך לראשון של סיירוס שעשה זאת במדינה.
מחוץ לאירופה, "Flowers" הגיע לראש המצעדים באוסטרליה, ישראל, ניו זילנד, פרגוואי, הפיליפינים, סינגפור, אפריקה הדרומית, וגם וייטנאם, כמו גם מצעד הסטרימינג הכולל של MENA, והמצעד הכולל של חבר העמים של המדינות העצמאיות.
באוסטרליה הוא צבר למעלה מ-5 מיליון השמעות בשבוע הראשון ליציאתו, ושבר את שיא כל הזמנים במדינה.
השיר שהה במשך ארבעת השבועות הראשונים ליציאתו בראש מצעד הסינגלים של ARIA, מה שהפך אותו לראשון של סיירוס שעשה זאת במדינה.
ב-10 בפברואר 2023, השיר קיבל את תואר הפלטינה על ידי איגוד תעשיית ההקלטות האוסטרלי על מכירות של למעלה מ-70,000 עותקים במדינה.
בישראל, זכה השיר להצלחה ארצית.
על סמך נתונים שנאספו בין 15 ל-21 בינואר 2023 הושמע השיר 43 פעמים בתחנות הרדיו בישראל, בראשן רדיו קול הים האדום שם הושמע 12 פעמים בסך הכול.
כתוצאה מכך, דורג במקום השלישי במצעד העברי של מדיה פורסט, מאחורי "Kill Bill" של סיזה ו-"Made You Look" של מייגן טריינור.
בשבוע העוקב, הושמע השיר 111 פעמים בתחנות הרדיו (עלייה של 250 אחוזים בקירוב), בראשן גלגלצ שם הושמע 19 פעמים בסך הכול; הוא דורג במקום הראשון במצעד והפך לשירה השלישי של סיירוס שעשה זאת במהלך הקריירה שלה (והראשון בשנות ה-20 של המאה ה-21).
בין 29 בינואר ל-4 בפברואר הושמע השיר 135 פעמים בתחנות הרדיו, בראשן רדיו קול הים האדום בשנית, שם הושמע 41 פעמים בסך הכול; דבר שהוביל לכך שהוא שהה שבוע נוסף בראש המצעד של מדיה פורסט.
בסמוך לכך, פורסם כי בספוטיפיי ישראל זכה "Flowers" להצלחה חסרת תקדים גם כן, כאשר הצליח לצבור בפחות מחודש 1,465,045 מיליון השמעות בסך הכול.
בין 5 בפברואר ל-11 בפברואר הושמע השיר 117 פעמים בתחנות הרדיו בישראל, בראשן רדיו קול הים האדום שם הושמע 40 פעמים בסך הכול.
במצעד הרשמי של גלגלצ נכנס השיר היישר אל המקום השני ב-26 בינואר.
בשבוע שלאחר מכן, עלה למקום הראשון ושהה בראש המצעד במשך שנים-עשר שבועות לא רצופים.
"Flowers" היה לשיר הסולו הראשון של סיירוס שהצליח לשהות יותר משלושה שבועות בראש המצעד של מדיה פורסט ("Nothing Breaks Like a Heart" של מארק רונסון בהשתתפותה עשה זאת קודם לכן).
הוצאת הסינגל "Flowers" לוותה בווידאו קליפ רשמי, בבימויו של ג'ייקוב ביקסנמן.
הקליפ מתחיל בצילום רחב של סיירוס הולכת על גשר בפארק אליסיאן , לוס אנג'לס כשהיא לובשת שמלת וינטג' מוזהבת של איב סן-לורן, עם ברדס ומשקפי שמש, ולאחר מכן הקליפ מתחלף לסצנות בהן ניתן לראותה שוחה, מתאמנת ורוקדת – לגמרי לבדה (לפי משמעות השיר).
ביום הראשון ליציאתו, צבר הקליפ למעלה מ-10 מיליון צפיות בסך הכול.
הוא דורג במקום הראשון ברשימת הקליפים הנצפים ביותר ברחבי העולם בהמשך ארבעה שבועות רצופים.
במרץ 2025 הקליפ חצה את רף מיליארד הצפיות ביוטיוב.
זהו הקליפ הרביעי של סיירוס שמגיע להישג זה, אחרי: "Wrecking Ball", "Party In the U.S.A." ו-"23".
כאמצעי המשקף את המוטיבים הליריים של השיר של אהבה עצמית והעצמה, הקליפ של "Flowers" מציג את סיירוס "חובקת אסתטיקה וינטג'ית, מפתה ואנדרוגנית".
בווג סיווגו את הסצנה בה סיירוס לובשת את השמלה המוזהבת של איב סן-לורן כ"רגע של נפילת מיקרופון" וקבעו כי "אי-שם בהיכל התהילה המטפורי של הווינטג', יודבק לוח עם שמה של מיילי סיירוס על הקיר".
ב-CR Fashion Book הצהירו כי סיירוס "סיפקה כמה רגעי אופנה רציניים" בקליפ המציג עידן חדש של אופנה עבור הזמרת, "[הקליפ הוא] דבר שמשקף את רוחה כמבצעת, אך גם כאייקון אופנה עבור הדור הנוכחי (דור ה-Z)".
בקליפ, סיירוס נראית לובשת סט הלבשה תחתונה שחור של לה פרלה מדגם בריגיטה.
נטלי סלמון מ- כתבה מאמר בו נחשף שחיפושים מקוונים אחר "סטים של הלבשה תחתונה שחורה" עלו ב-413% בעקבות השקת "Flowers".
בספטמבר 2024, סיירוס נתבעה על כך שהיא ושותפיה לכתיבת השיר, גרגורי היין ומייקל פולק, העתיקו חלקים משיר של ברונו מארס בעת שכתבו את "Flowers".
התביעה הוגשה על ידי חברת Tempo Music Investments, שטוענת כי השיר משתמש בצורה לא מורשית באלמנטים מתוך הבלדה של מארס משנת 2013, "When I Was Your Man".
התביעה לא הוגשה על ידי מארס או מי מהכותבים הנוספים של השיר.
בין הנתבעים גם חברת Sony Music Publishing, אפל, טארגט, וולמארט ועוד חברות נוספות שהפיצו את השיר.
התביעה טוענת כי "Flowers" דומה באופן מהותי לשיר של מארס, במיוחד במבנה המלודי, בהרמוניה, בבייסליין המחבר, במספר חלקים מהפזמון, ובאלמנטים תיאטרליים מוזיקליים ומציינת כי השיר של סיירוס "לא היה יכול להתקיים" ללא השיר של מארס.
התביעה מבקשת פיצויים שייקבעו במשפט, עד למקסימום של 150,000 דולר לכל הפרה, סכום שעלול להיות משמעותי בהתחשב בהצלחת השיר.
בנובמבר 2024, סיירוס הגישה את תגובתה הראשונה לתביעה.
עורכי דינה של סיירוס טענו כי התביעה לוקה ב"פגם קטלני": העובדה שמארס ושאר הכותבים של השיר המקורי לא היו מעורבים בה.
במסמכים שהוגשו לבית המשפט, עורכי דינה של סיירוס טענו כי התביעה אינה עומדת בדרישות החוקיות הנדרשות, משום ש-Tempo מחזיקה בזכויות לא-בלעדיות בלבד, שאינן מאפשרות לה להגיש תביעת זכויות יוצרים בארצות הברית.
עורכי הדין טוענים כי על פי החוק הפדרלי, רק בעלי זכויות בלעדיות יכולים להגיש תביעה מסוג זה.
כתבו עורכי הדין של סיירוס.
בנוסף, עורכי דינה של סיירוס דחו טענות של דמיון בין השירים אלו וטענו כי ישנם הבדלים משמעותיים בין השירים, כולל הבדלים במלודיה, בהרמוניה ובמילים.
הם טענו כי הדמיון הוא שולי, אקראי ואינו מוגן בזכויות יוצרים.
עורך הדין של Tempo Music, אלכס וויינגרטן, דחה את טענות עורכי הדין של סיירוס, וטען כי מדובר ב"ניסיון לטעון טענות טכניות מזויפות" במקום להציג הגנה מהותית.
הוא טען כי Tempo היא הבעלים של הזכויות וכי החוק ברור לגבי זכותה להגיש תביעה.
"" (בעברית: "פְלוֹרִידָה!!!") הוא שיר שהוקלט על ידי הזמרת-יוצרת האמריקאית טיילור סוויפט בהשתתפות הלהקה הבריטית פלורנס אנד דה משין.
את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה השמינית מתוך אלבומה ה-11 של סוויפט, The Tortured Poets Department.
חברת התקליטים ריפבליק רקורדס הוציאה את The Tortured Poets Department ב-19 באפריל 2024.
"Florida!!!" היא הרצועה השמינית באלבום.
הוא כולל שירה של פלורנס וולש, הסולנית של הלהקה האנגלית פלורנס אנד דה משין.
סוויפט שיתפה עם iHeartRadio שההשראה מאחורי "Florida!!!" הגיעה מהסדרה "Dateline NBC".
בראיון, סוויפט עשתה הקבלה בין אנשים שבורחים לפלורידה לאחר ביצוע פשעים לבין אלו המתמודדים עם שברון לב: "הם מנסים להמציא את עצמם מחדש, לפתח זהות חדשה, להשתלב".
וולש סיפרה לווג בריטניה שסוויפט פנתה אליה עם "קונספט וסיפור", שזו "הדרך האהובה עליה להתחיל לכתוב שירים".
השחקנית אמה סטון זכתה לקרדיט על ה"מוזרויות" בשיר, על פי הערות האלבום של The Tortured Poets Department.
סוויפט כתבה את "Florida!!!" עם וולש והפיקה את השיר עם ג'ק אנטונוף.
זוהי בלדת כוח עם הפקה מהירה השואבת מפופ ומאמריקנה.
ההפקה מלווה בתכנות עיקש שנבנה בבתים של השיר, לפני שהוא גולש לרפרן דינמי המורכב מאקורד כוח, המודגשים על ידי תופים צורמים ורועשים על רקע סינתיסייזר רך.
הכלים מורכבים משילוב של תופים וגיטרות המעוררים את אינדי רוק וארנה רוק של שנות ה-2010. השיר בנוי כך שסוויפט שרה את הבית הראשון, וולש שרה את השני, והשתיים מבצעות את המשך השיר בדואט, וכתוצאה מכך נוצרות הרמוניות ווקאליות .
מספר מבקרים תיארו את התופים הרועשים בפזמון כתיאטרליים וקולנועיים, ואת נוף הצליל הכללי כקודר, אך גם המנוני.
מבקרת המוזיקה אנני זלסקי תיארה את התופים כ"רעם", בעוד ג'ייסון ליפשוץ מבילבורד כתב שהם "מתנפצים כמו מכות ברק".
לורה סנייפ מהגרדיאן חשבה שה"אמריקנה השוממת" של השיר הושפעה מהמוזיקה של לנה דל ריי.
אריקה גונזלס מ-Elle הוסיפה שהצליל הביא "תחושה המנונית ולעיתים אופורית", המזכירה את המוזיקה של וולש, ומריה שרמן מ-סוכנות הידיעות AP חשבה שהנוסטלגיה של האינדי רוק של שנות ה-2010 מזכירה את אלבומו של סופיאן סטיבנס, Illinois .
מילות השיר "Florida!!!" מכילות השפעות של מלודרמה גותית דרומית .
עם אסקפיזם כנושא המרכזי שלו, השיר עוסק ביציאה למסע טיפולי כדי לוותר על חוויות ונסיבות לא נעימות.
דמותה של סוויפט מתארת את הסביבה שהיא נמצאת בה, שמשגעת אותה: נמאס לה מחבריה שמריחים כמו "גראס או תינוקות קטנים" ("weed or little babies") והיא מפנטזת על קניית דירת נופש בדסטין, פלורידה , שם תהיה לה הזדמנות ליצור זהות חדשה.
דמותה של וולש חולמת להתמכר לאלכוהול ולרצוח את אהוביה לשעבר ואת "בעליה הבוגדים" לפני שתשלוך את גופותיהם לביצה.
הפזמון מאפיין את פלורידה כחוויה נרקוטית שעלולה "לדפוק" את הנפש: "זה סם נוראי" ("It's one hell of a drug").
המילים מתייחסות לתפיסות נפוצות רבות לגבי פלורידה כמדינה של מוזרות וסתירות: יפה ואכזריות, הוריקנים, ביצות, סמים, פשעים, שמש וחופשות.
ניתוחים מרובים השוו את הנושא של רצח זוגות בוגדים בשיר לזה של שירה של סוויפט משנת 2020 "No Body, No Crime" בשיתוף חיים.
לדברי רייצ'ל מרטין מ-Notion , השיר מבוסס על זרם התודעה של וולש וסוויפט.
בריאן ווסט , שכתב עבור The Tennessean , טען ש-"Florida!!!" הוא המשך תמטי של השיר, "Fresh Out the Slammer", הקודם לו באלבום The Tortured Poets Department: לאחר בריחה ממערכת יחסים שגרמה לה להרגיש כלואה, דמותה של סוויפט בורחת לפלורידה כדי להתחיל מערכת יחסים חדשה.
בריאן גם השווה את הנושא האסקפיסטי לזה של שירה של סוויפט משנת 2017 "Getaway Car".
זלסקי הוסיף כי הנרטיב דומה לסרט "תלמה ולואיז".
השיר "Florida!!!" זכה לביקורות חיוביות באופן כללי ממבקרים.
הוא נבחר לאחד הרצועות הטובות ביותר באלבום בביקורות רבות.
לדברי מליסה רוג'ירי מ-USA Today, שירתן של וולש וסוויפט לצד קטעים אינסטרומנטליים רועשים הפכה את השיר ל"קולנועי ובעל מטרה".
גם 'הלן בראון שכותבת עבור האינדפנדנט שיבחה את שירתה של וולש.
ליפשוץ דירג את השיר במקום השלישי מבין שש עשרה הרצועות באלבום, ושיבח את שירתה הרגשית של סוויפט ואת הצליל הנועז.
גונזלס אמרה גם שהשיר הביא "אנרגיה מדבקת" עם התופים המהדהדים שלו במהלך הפזמון.
אלכס גונזלס מ-Uproxx חשב שהשיר נועז וגם נצחי, ואד 'שכותב עבור פיצ'פורק ראה ב-"Florida!!!" כשיר הנועז והאנרגטי ביותר באלבום.
קלייר דודסון מטין ווג אמרה שהתופים וכלי ההקשה היו מרגשים, והוסיפה ש-"Florida!!!" הדגים את יציאתה של סוויפט מאזור הנוחות שלה.
נינה מיאשיטה וג'ונה ווטרהאוס מווג אוסטרליה כינו אותו "שיר מהנה וקולע".
מספין פדאקו, שכתבה עבור הוליווד ריפורטר, שיבחה את הביצוע של וולש, וכינתה את השיר, "שיר מנצח", לודוביץ' האנטר-טילני מהפייננשל טיימס כינה את השיר "קצבי".
ג'יי האנה, שכתב עבור הנייטלי, אמר ששיתוף הפעולה עומד בכל הציפיות.
כריס ווילמן מוראייטי כינה אותו "השיר הכי מצחיק" מהאלבום, בהתייחסו לשורות "כל החברים שלי מריחים כמו גראס או תינוקות קטנים" ("My friends all smell like weed or little babies") ו"לעזאזל איתי, פלורידה" ("Fuck me up, Florida").
בביקורות פחות נלהבות, ג'ון וולמאכר מ-Beats Per Minute כתב כי התופים הרועמים של השיר במהלך הפזמון מסתירים את הבתים חסרי התוכן שלו וקבע שהוא "יותר איטי מאשר בלתי נשכח".
פול ברידג'ווטר שכותב עבור The Line of Best Fit אמר ש"Florida!!!" מתקרב להיות שיר בולט, במיוחד בגלל שיתוף הפעולה עם וולש.
עם זאת, הוא אמר שקולה של וולש "קצת מתערער" עם קולה של סוויפט.
טום ברייהאן 'מ-Stereogum אמר כי בשיר יש "הרבה דימויים לא מושלמים של חגורת התנ"ך" וטען שהשיר אינו ראויים לסימני הקריאה בכותרתו.
ב-Paste מתחו ביקורת על התוכן הלירי, ואמרו שהבית של וולש היה "מימי להחריד" ושהפזמון היה הגרוע ביותר של שנת 2024. גם מתוך Paste, במאמר ביקורת שפורסם שבוע לאחר יציאת האלבום, גרייס ביירון ציינה כי בעוד שהשיר אינו עומד בציפיות, הוא היה "מעניין מבחינה קולית".
סוויפט ביצעה את "Florida!!!" עם וולש בהופעה השמינית והאחרונה בלונדון של סיבוב ההופעות The Eras Tour ב-20 באוגוסט 2024. זו הייתה ההופעה החיה הראשונה של השיר.
השיר נוסף לרשימת השירים בין ביצועים של "So High School" ו-"Who's Afraid of Little Old Me?", בליווי כוריאוגרפיה.
וולש וסוויפט ביצעו את השיר שוב במהלך שלושת הקונצרטים של סיבוב ההופעות במיאמי, בין ה-18 ל-20 באוקטובר 2024.
הקרדיטים נלקחו מההערות האלבום The Tortured Poets Department.
פלורנס וולש – שירה, כתיבה, תופים, פסנתר, כלי הקשה
ג'ק אנטונוף – הפקה, בס, צ'לו, תופים, גיטרה אקוסטית, גיטרה חשמלית, פסנתר, תכנות, ג'ונו, M1, מלוטרון
בן לאבלנד – טכנאי הקלטות
לורה סיסק – טכנאית הקלטות
אולי ג'ייקובס – טכנאי הקלטות
Folding@home (קרי: Folding at home) הוא פרויקט של חישוב מבוזר קהילתי להדמיית חישוב קיפולי חלבונים.
הפרויקט החל את דרכו ב־1 באוקטובר 2000, והוא מנוהל על ידי המחלקה לכימיה של אוניברסיטת סטנפורד.
מאז הקמת הפרויקט נכתבו 212 מאמרים מדעיים כתוצאה מהפרויקט.
הדמיות מדויקות של קיפולי חלבונים מאפשרות למדע להבין יותר טוב את תהליך התפתחות המחלות, בהן מחלת אלצהיימר, הפרה המשוגעת, סרטן, מחלת פרקינסון, סיסטיק פיברוזיס, קורונה ועוד.
בזכות כוח המחשוב הרב העומד לרשות הפרויקט, מחקרי התקפלות חלבונים הם עתה מהירים הרבה יותר ממה שציפו.
מאמרים מדעיים רבים נכתבו לאור ממצאי הפרויקט.
הפרויקט אינו מסתמך על מחשבי-על אלא על אלפים רבים של משתמשים ביתיים שהתקינו במחשבם תוכנת לקוח קטנה.
התוכנה רצה ברקע ומנצלת את המעבד כשהוא לא בשימוש.
במחשבים של היום, תוך כדי עבודה רגילה, נדיר להגיע לצריכת 100% מכוח העיבוד שלו, והתוכנה מסתמכת על עובדה זו.
התוכנה מתקשרת עם שרת כדי לקבל "יחידות עבודה" - כמות נתונים קטנה שעליה מבוצעים החישובים.
כל יחידת עבודה שהחישובים עבורה הסתיימו נשלחת בחזרה לשרת עם התוצאות, ומתקבלת יחידת עבודה נוספת, וחוזר חלילה.
לכל אחד מן התורמים לפרויקט יש שם משתמש ושם צוות, שבעזרתם הוא יכול לעקוב אחר ההתקדמות וכמות המידע שהוא תרם.
כמו כן, אם לרשות אדם מסוים שני מחשבים, ניתן להתקין את התוכנה על שניהם ולהשתמש באותו שם.
בנוסף, משתמשים רבים יכולים לחבור לשם צוות משותף.
כל משתמש וצוות מקבלים מעין "ניקוד", בהתאם לכמות המידע שנשלח.
נכון ל-9 בפברואר 2006 נספרו יותר מ־220,000 משתמשים פעילים, ויותר ממיליון וחצי משתמשים רשומים.
עם כמות מעבדים כזו, מעריכים שביצועיו הכוללים של הפרויקט הם כ־210 טרה-הרץ.
היה קיים שיתוף פעולה עם מעבדות גוגל (Google Labs), בתוכנת גוגל חישוב (Google Compute), שהייתה זמינה מאוקטובר 2005, ופעילה בגרסאות קודמות של סרגל הכלים של גוגל.
כמו כן, מתנהל מחקר המנסה לרתום את המעבד הגרפי של כרטיס המסך עבור חישובים כאלה, בנוסף למעבד.
בקונסולת המשחק PlayStation 3 שולבה התוכנה באופן אינטגרלי, והיא מאפשרת בקלות את הפעלתה ורתימת כוח העיבוד של המכשיר לצורך המחקר.
בשנת 2020 החלו להשתמש בפרויקט על-מנת לחזות מבני חלבון של נגיף קורונה מזן SARS-CoV-2 שגרם למגפה עולמית, במטרה לקדם פיתוח תרופות למחלה שגורם הנגיף.
בעקבות כך, כוח החישוב הכולל הגיע ל-1.5 אקסה-פלופס במרץ 2020 ול-2.43 אקסה-פלופס ב-12 באפריל, מה שהפך את הפרויקט למערכת הראשונה שהגיעה לרמת חישוב של אקסה-פלופס וכן הפרויקט עקף את כלל כוח החישוב של מחשבי העל הנמצאים ב-טופ500 יחדיו.
נכון למאי 2022, כוח החישוב של הפרויקט עומד על כ-128 פטה-פלופס.
Flying The Corporate Jet הוא אלבום האולפן השישי של להקת ניין דייז, שהוקלט ויצא עצמאית בשנת 2003.
לאחר הניתוק מחברת התקליטים אפיק וגניזת אלבומם הקודם, So Happily Unsatisfied, הלהקה הייתה במשבר ושניים מחבריה עזבו את ההרכב - ויני טטנלי המתופף וג'רמי דין הקלידן, שמאז ועד היום כבר חזרו להרכב הלהקה.
המעריצים, שהביעו חשש מפירוק של הלהקה, התבדו עד מהרה, כאשר השלישייה נכנסה שוב לאולפן כדי להקליט שוב תקליט עצמאי.
מכיוון שהיה חסר ללהקה מתופף, הם שכרו לצורך ההקלטות את המתופף ג'ון מיצ'לי (המתופף של Meat Loaf), ויצאו עם 8 שירים חדשים.
ביניהם Reality TV, שלועג לתרבות תוכניות המציאות ולחברות התקליטים התעשייתיות, הבלדה The Moment, ו-29 Year Old Girls.
האלבום, שקיבל את השם Flying The Corporate Jet ויצא בסוף 2003, הופק על ידי הלהקה ודייב מקנייר, ועטיפתו עוצבה על ידי לא אחר מאשר קלידן הלהקה בעבר – ג'רמי דין, שאף התארח בנגינה בשיר Wonderful (שיר שלמעשה נכתב עבור האלבום הקודם אך לא נכנס לאלבום).
האלבום לקח צעד אחורה והתקרב יותר לסאונד השורשי של הלהקה מאשר לרוק הכבד ב-So Happily Unsatisfied.
Folklore (בעברית: פוּלקלוֹר) הוא אלבומה השני של הזמרת הקנדית נלי פורטדו, ויצא לאור ב-25 בנובמבר 2003.
שם האלבום מושפע מהורייה של פורטדו, אשר היגרו לקנדה.
האלבום שילב צלילים מגוונים של גיטרות אקוסטיות ויותר מגע רוקיסטי, סגנון שונה מאלבום הבכורה שלה, "Whoa, Nelly!".
מהאלבום יצאו ארבעה סינגלים, ואחד נוסף בגרמניה בלבד, אך כולם לא הצליחו כמו הסינגלים הקודמים של פורטדו.
האלבום עצמו, נכנס למקום 18 במצעד מכירות האלבום בקנדה ולמקום 38 במצעד המכירות בארצות הברית.
עד ינואר 2007 האלבום מכר רק 416,000 עותקים בארצות הברית.
האלבום נכשל בשל שינוי הסאונד הכללי של פורטדו, כאשר אלבומה הקודם היה בעל צליל יותר פופי.
אך בנוסף, בשל בעיות כלכליות, חברת התקליטים של פורטדו, "DreamWorks" לא קידמו את האלבום מספיק, ולבסוף פורטדו עברה לחברת התקליטים "Geffen".
עד היום מכר האלבום שני מיליון עותקים ברחבי העולם.
"One-Trick Pony" (נלי פורטדו, ג'רלד איטון, בריאן ווסט) – 4:47
"Fresh off the Boat" (איטון, פורטדו, ווסט) – 3:16
"Picture Perfect" (איטון, פורטדו, ווסט) – 5:16
"Island of Wonder" (ס' דיאז, פורטדו, ג' גהאוניה) – 3:49
"Childhood Dreams" (איטון, פורטדו, ווסט) – 6:35
"Powerless (Say What You Want)" היה לסינגל הראשון מתוך האלבום ושוחרר בדצמבר 2003. השיר מדבר על איך חברת התקליטים שלה מנסה להפוך אותה למשהו שהיא לא; "צבעתם את פני במגזינים/עשיתם אותי יותר לבנה משאני/הוצאתם ממני את המוצא שלי".
הקליפ לשיר בוים על ידי בריאן ברבר וצולם במשך שלושה ימים.
הסינגל לא הצליח להיכנס למצעד הבילבורד בארצות הברית, אך נחשב ללהיט מועדונים גדול.
בבריטניה הצליח להתברג הסינגל אל המקום ה-13.
"Try" שוחרר בפברואר 2004 כסינגל שני מתוך האלבום.
הסינגל נחל הצלחה גדולה במדינות כמו מקסיקו ופורטוגל אך לא הצליח במדינות הגדלות.
בארצות הברית "Try" לא הצליח להיכנס למצעד הבילבורד והיה לסינגל האחרון מתוך האלבום ששוחר שם; כל שאר הסינגלים שוחררו בקנדה, אירופה ובאמריקה הלטינית.
"Força", בעברית "כוח", היה לסינגל השלישי מהאלבום ולא שוחרר בארצות הברית ואוסטרליה.
השיר, שחציו הוא בשפה הפורטוגזית וחלקו באנגלית יצא כסינגל ביוני 2004 ונבחר להיות שיר הנושא של תחרויות הפוטבול לשנת 2004 בפורטוגל.
הסינגל הצליח מאוד בארצות הלטיניות ובאירופה.
"Explode" היה לסינגל הרביעי מתוך האלבום ויצא בספטמבר 2004. הסינגל שוחרר רק בקנדה ומדינות אירופה ולא זכה להצלחה גדולה.
הקליפ היה מצויר והראה את נלי מצוירת.
"The Grass Is Green" היה לסינגל האחרון מתוך האלבום ושוחרר רק בגרמניה בפברואר 2005.
Folding funnel היא גרסה מסוימת של תאוריית משטח האנרגיה, השייכת לתאוריית קיפול חלבונים (energy landscape theory of protein folding).
תאוריה זו גורסת שבמדיום התאי, כלומר בתמיסה הנוזלית - ציטופלזמה, חלבונים יימצאו במצבם הנטיבי/פעיל, מצב בו האנרגיה החופשית מינימלית.
חלבונים עשויים להיכלא בתצורה בה אינם מקופלים במלואם למצבם הנטיבי ובסביבה זו ימצאו באנרגיה חופשית גבוהה מאוד, למרות זאת, ההיפותזה יוצאת מנקודת הנחה שהמצב הנטיבי הוא מינימום אנרגטי המגיב עם מבנה שלישוני יחיד ומוחלט.
גישה זו כיוונה לרעיון שקיפול חלבון הוא המצב האופטימלי לבעיה האנרגטית.
אולם, במציאות, אנרגיה חופשית מכילה בתוכה גם אנתלפיה ואנטרופיה אשר לא מאפשרים לחלבון להגיע למצב האופטימלי באופן ישיר.
בין היפותזה זו להיפותזת הקריסה ההידרופובית (hydrophobic collapse), קיים דמיון רב בשל עיקרון מנחה משותף.
רצף של חומצות אמינו בעלות שיירי צד הידרופוביים בסביבה הידרופילית, הם המספקים את הכוח המניע לקיפול החלבון למצב בו השיירים ההידרופוביים מופנים לפנים החלבון וגורמים לייצובו.
מצב זה מאפשר לממס (מים במקרה זה) להגדיל את האנתרופיה בצורה מקסימלית ובכך להוריד את סך האנרגיה החופשית.
שיירי טעונים, הידרופיליים, על פני שטח החלבון מקיימים קשרים אלקטרוסטטיים עם המים ובנוסף קיום של גשרי מלח בליבת החלבון, מורידים עוד את האנרגיה החופשית ותורמים לייצובו.
מצב של קיפול חלקי (molten globule state) הנגרם בדרך כלל מחומציות או טמפרטורה גבוהה נחזה על ידי ההיפותזה Folding funnel.
מצב זה מתואר כחלבון שעבר קריסה הידרופובית אך טרם נוצרו כל הקשרים הסופיים (קשרי מימן, גשרי מלח ועוד) המאפשרים את המצב הנטיבי.
בצורה תיאורית, מוסברת ההיפותזה כבאר אשר עומקה מייצג את היציבות האנרגטית בתצורה הנטיבית נגד התצורה הדנטורטיבית (פתוחה / לא פעילה) .
רוחב הבאר מייצג את ייצוב התצורה הדנטורטיבית בשל אנטרופיית המערכת.
פני השטח השטוחים חיצונית לבאר מייצגים את ההטרוגניות הקיימת בתצורות רנדומליות של סליל (random coil state).
שם ההיפותזה Funnel - משפך Folding - קיפול, נובע מהאנלוגיה בין צורת הבאר לצורת משפך, נוזלים הזורמים דרכו עוברים משטח רחב ומפוזר לשטח צר במבנה מקובץ ומרוכז.
$ Foe tha Love of הוא הסינגל השני מהאלבום "Creepin on ah Come Up" מאת בון ת'אגס אן הרמוני.
בשיר מתארח איזי אי והוא הופק על ידי DJ Yella.
הסינגל זכה להצלחה רבה, והגיע למקום 41 במצעד מאה השירים הלוהטים של מגזין בילבורד, ולמקום 37 במצעד Rhythmic Top 40 של בילבורד.
בווידאו קליפ של השיר נערכת הופעתו האחרונה של איזי אי בווידאו קליפ.
השיר נכלל בפסקול של המשחק Crime: Streets of LA, יחד עם הסינגל הראשון של האלבום "Thuggish Ruggish Bone".
השיר כולל סאמפל מהשיר "For the Love of Money".
פליי אף אף הוא משחק תפקידים מרובה משתתפים שיצא בשנת 2005 על ידי Gala Lab הדרום קוריאנית.
זהו משחק חינמי, בניגוד ל-World Of Warcraft ודומיו - אך ניתן לקנות דרכו בכסף אמיתי פריטים המחזקים את השחקן בתוך המשחק.
המשחק נרכש על ידי חברת gPotato ותורגם לאנגלית, ומאז משווק בבעלותה המלאה.
בשנת 2013 נרכשה gPotato על ידי WEBZEN .
ב-22 בספטמבר 2020, המשחק הועבר לבעלות החברה Bora Island.
למשחק מעל 4 גרסאות שונות, כל אחת מותאמת לאזור שונה בעולם.
הגרסה הגלובאלית (שמנוהלת בצפון אמריקה) מותאמת גם לשחקנים מישראל.
למשחק יותר מ-15 מיליון חשבונות רשומים מכל רחבי העולם.
מטרת המשחק היא להגן על היבשת המרכזית בעולם ה-Flyff, הנקראת רויקה (Roika) מפני מפלצות שונות.
אגדת המשחק מתמקדת בגיבורים אשר יצאו להגן על חייהם של תושבי רויקה, ומסופר שהרשע אשר ארגן ושלט ברשע היה מכונת האימים Clockworks, שזרע טרור בעולם ה-Flyff.
במשחק ניתן להשלים משימות ולהביס מפלצות.
התגמול המתקבל מהבסת מפלצות נקרא EXP - נקודות ניסיון הדרושות כדי לעלות רמות (ברגע שכמות מסוימת של נקודות ניסיון הצטברה, השחקן יעלה רמה).
המטבע במשחק נקרא פניה (Penya), ובעזרתו ניתן לקיים סחר, כגון מכירה או קנייה דרך שחקנים וחנויות שונות.
דרושה כמות מכובדת של פניה על מנת לשרוד במשחק לאורך זמן.
דרך הבסת המפלצות השונות והמשימות ניתן להשיג חפצים שונים, כמו בגדים, קלפים או כלי נשק מסוימים, בהם ניתן להשתמש או למכור עבור סכום וירטואלי (במטבע פניה) מסוים.
ברמה 15, השחקן בוחר בין מספר מקצועות שיקבעו את שיטת המשחק שלו.
לכל מקצוע יתרונות, חסרונות ומאפיינים שונים.
ברמה 60 ניתן להתקדם לקידום העבודה השני.
כל עבודה ראשונה מתפצלת ל-2 עבודות שניות.
ברמה 120 ניתן להפוך ל-Master - פעולה שתחזיר את השחקן לרמה 60 אך תחזק אותו מאוד.
אחרי הגעת השחקן לרמה 120 בפעם השנייה וביצוע משימות מסוימות, השחקן יכול להפוך ל-Hero (גיבור), קידום מיוחד שמחזק את השחקן מאוד ומגביר את יכולותיו.
ברמה 120, לאחר הקידום ל-Hero, ניתן לעשות את קידום העבודה השלישי ברמה 130, שבו שוב כל עבודה שנייה אחת מובלת הישר לעבודה השלישית המתאימה לה, בשלב הזה במשחק אין אפשרות בחירה אך ישנם שדרוגים רבים לשחקן, שמעצימים אותו ואת יכולותיו.
הרמה המקסימלית במשחק היא 170.
במשחק ניתן ליצור או להשתתף במערכת חברתית הנקראת 'גילדה'.
לכל גילדה יש מנהיג (המייסד או האיש שהבעלות הועברה אליו) והוא יכול לנהל את כל הגילדה.
לכל גילדה יש בנק, שבעזרתו ניתן לתרום למנהיג הגילדה חפצים ופריטים שונים.
כל השחקנים רשאים להשאיר כסף בבנק ולקחת אותו לעצמם.
מנהיג הגילדה יכול גם לקבוע לגילדה מלחמת גילדות עם גילדות אחרות ביום ושעה מסוימים.
מלחמות הגילדה מתקיימות בצורה מסודרת, כשלכל גילדה יש יתרונות וחסרונות.
בנוסף, במשחק קיימת מערכת ה'פארטי'.
מערכת זו מאפשרת למספר שחקנים לשתף יחד פריטים המתקבלים כתוצאה מהבסת מפלצות, פניה, ו-EXP (נקודות הניסיון הדרושות כדי להתקדם ברמות).
ברמה 20 ניתנת לשחקן האופציה לעוף במשחק.
ניתן לקנות מטאטאים, גלשנים, כנפיים וכלים שונים כדי לעשות זאת.
היה היו 5 ישויות של כוח בלתי מוגבל וכאשר נפגעו ממצב רוח מוזר, החליטו ליצור עולם מלא קסם ואנרגיה בלתי נדלית.
הם נפגשו והניחו את היסודות שיגדירו את העולם שהחליטו לבנות.
הם יצרו מים, לחיים ושגשוג.
הם יצרו אדמה, לצמיחה וגדילה
הם יצרו רוח, כדי שכל אדם יוכל לנשום.
הם יצרו אש, כדי למתן את נשמותיהם של תושבי העולם.
הם יצרו ברק, כדי להזכיר לאלה שצפו בשמיים שהם לא היו לבד.
לאחר מכן הם יצרו את הארץ הזאת, וכינו אותה בשם רויקה.
החיים בעולם, הידוע כרויקה, היו טובים מאוד במשך זמן רב.
המין האנושי התפשט ברחבי העולם, והם החלו לגדול ולהתרבות.
היוצרים חייכו אל החיים שהם יצרו והמשיכו לברך את תושבי רויקה.
במשך זמן, עם זאת, בני האדם גדלו בודדים והתחננו ליוצריהם לתת להם חברים.
הם ייחלו לחברים שיוכלו לתמוך בהם בזמנים של קושי.
נדיבים כמו תמיד, היוצרים הפיחו חיים בדוורפטס (Dwarpets), יצורים דמויי-אדם נמוכים, מלאים ומיומנים אשר מחזיקים בסודות שימושיים רבים.
כל הדברים מושלמים לכאורה, אבל היוצרים עייפו מלהשגיח על החיים שהם יצרו.
הם התכוננו לעזוב את רויקה לנצח במטרה לחזור הביתה.
הדוורפטס ובני האדם התחננו ליוצרים שלא יעזבו אותם.
היוצרים אמרו, "אנחנו לא יכולים.
אבל נשאיר מישהו שישגיח עליכם.
"היוצרים אז יצרו את ריסיס - ישות רבת עוצמה בדמותם.
לאחר מכ הוטלה עליה המשימה להגן על החיים ברויקה.
ריסיס שמרה על העולם במשך אלפי שנים, אבל בכל שנה היא החלה לחוש יותר ויותר בודדה.
ההרגשה שהשאירו אותה מאחור, ללא ליווי של אח ורע, החלה להדהד בראשה.
יום אחד, ריסיס שאבה אנרגיה משלושה היבטים של עצמה ויצרה את שלושת אלי הליצן.
היא יצרה את באבל (בועה), שייצג את השמחה והטוהר.
היא יצרה את שייד (צל), שתייצג את הפחד והזעם שלה.
היא יצרה את איבליס, שייצג לא יותר מאשר האדישות ונייטרליות שלה.
שייד, שהוזנה מההיבט שנוצרה ממנו, הכעס של ריסיס, התכוננה להשמיד את רויקה ואת כל מי שחי שם.
היא ניפצה בזעם את רויקה ושלחה חלק מהאדמה שניפצה לאבדון.
היא קיוותה שהאנשים שחיו בחלקת האדמה זאת ימותו.
אבל, פיסת האדמה הזאת נקראה לאחר מכן מדריגל, ובעזרת כושר ההמצאה והעזרה של הדוורפטס, בני האדם שרדו, בנו מחדש את הערים שלהם והתחילו להאמין ולשאוף שוב.
שייד, זועמת על כך שנכשלה, יצרה גזע של יצורים מרושעים בשם מסקרפטס (Masquerpets).
היא שלחה אותם להשמיד את תושבי מדריגל.
כששמע את תוכניתה של שייד, באבל התנגד לתוכנית וידע שהוא חייב להתערב.
הוא הכה במסקרפטס בכזאת עוצמה, שהוא פיצל את מדריגל ל-3 יבשות מרכזיות, ופיצל אותם ברחבי היבשות.
איבליס, אדיש, פשוט הסתכל ולא עשה שום דבר.
לא הרבה זכור מאותה תקופה, אבל סיפורים עתיקים מספרים על 8 גיבורים אמיצים, שעמדו נגד שייד וצבא המסקרפטס שלה.
נאמר שהם הקריבו את חייהם כדי להגן על אזרחי מדריגל, הצליחו במשימתם, ותושבי מדריגל ניצחו בקרב.
כעבור כמה דורות, האנשים של מדריגל החלו להתחזק ולשגשג שוב.
לרוע המזל, שלום אף פעם לא הושכן והמפלצות הרעות של שייד עדיין מהווים איום על התושבים.
אך כשהם שואבים השראה מהסיפורים על הגיבורים האמיצים, וביודעם שמדריגל רחוקה מלהיות בטוחה, תושביה מאמנים את עצמם לעימות הבלתי נמנע עם המפלצות של שייד וליום שבו שייד בעצמה תחזור להשמיד אותם.
שכיר חרב (Mercenary), לוחם הנעזר בחרבות ובגרזנים ללחימתו.
הלוחם נלחם מקרוב, ומנצל בעיקר את כוחו מן ה-STR, סטאט הידוע בעיקר בחיזוק הכוח פיזי של השחקן.
בקידומו לעבודה השנייה יכול לבחור באביר (Knight), או בלהב (Blade).
להב (Blade): משתמש בשתי חרבות או בשני גרזנים או בחרב וגרזן בו זמנית והוא נחשב כתפקיד הכי התקפתי במשחק.
הוא מסתמך בעיקר על התקפות והוא כלל לא יכול להגן אלא רק לספוק את מכות האויבים שיש מסביבו.
Blade AOE שתוקף מספר מטרות במקביל ומחסל אותם ביכולת מיוחדת בבת אחת.
Blade PVP שתוקף רק מטרה אחת אך הוא מאוד חזק כנגד שחקנים אחרים ובוסים שונים.
אביר (Knight): משתמש בחרב או גרזן גדולים במיוחד שמשתמשים בהם באמצעות שתי ידיים אבל הוא המקצוע הכי הגנתי במשחק ועם זאת גם הכי איטי.
בדומה לשאר התפקידים האחרים גם הוא יכול להשתמש ביכולת AOE או להיות "טנקר" ולחסל בוסים באמצעות הגנה גבוהה מאוד ביחס לשאר התפקידים האחרים.
תומך (Assist), סוג של שחקן שיכול לתמוך בשחקנים אחרים (בעזרת חיזוקם עם קסמים שונים ובעזרת שימוש במקלות), ויכול גם להילחם במפלצות עם אגרופנים, ולכן שחקנים רבים במקצוע נקראים "תומכים ונלחמים".
התומך מתבסס בעיקר על סטאט ה-STA - סטאט הידוע בעיקר בשיפור ההגנה הפיזית של השחקן והגבהת כמות ה-HP המאקסימאלית.
בנוסף התומך עלול להצטרף כמות מסוימת של STR למען לחימה במפלצות.
בקידומו לעבודה השנייה יוכל האסיסט לבחור באדון הטבעות (Ringmaster), או במתאגרף (Billposter).
מתאגרף (Billposter): משתמש באגרופן שבעזרתו הוא יכול לתקוף את אויביו בחוזקה או להשתמש במטה הקסמים שלו ולחזק את עצמו בחיזוקים הנקראים Buffs.בשונה לשאר התפקידים בזכות הBuffs שלו הוא יכול להחילחם בכוחות עצמו מבלי צורך בעזרה משחקנים אחרים.
גם תפקיד זה יכול להשתמש בAOE או להיות PVP כאשר באמצעות אפשרות זו הוא נחשב ללוחם החזק ביותר כנגד בוסים.
אדון הטבעות (Ringmaster): הוא התפקיד הכי תומך במשחק.
ברוב המשחק הוא לא תוקף אלא רק עוזר לשחקנים אחרים בקרבות ומתוך העזרה הוא מקבל נקודות ניסיון רבות מאוד משאר התפקידים במשחק.
עם זאת הוא גם יכול להשתמש בBuffs מתקדמים יותר מאלה של הBillposter וה Assist כדי לתקוף את אויביו.
אקרובט/פעלולן (Acrobat), שחקן המתפצל לשני סוגים: קשת ומאסטר שתוקף עם יויואים (Yoyo).
על הקשת לקנות חיצים בחנות כדי שיוכל לירות בקשתותיו, אך המשתמש ביויו צריך רק לקנות נשקי יויו חדשים.
שני הסוגים מתבססים על סוג הסטאט DEX, הידוע בשיפור מכות הקריטיקל, הגברת קצב ההתקפה ושיפור הדיוק.
בעבודה שנייה, הפעלולן יוכל לבחור בשני סוגים, שומר יערות (Ranger), או בליצן (Jester).
שומר יערות (Ranger): תפקיד זה משתמש רק בקשת והוא ברובו הצייד שבין התפקידים השונים.
בניגוד לשאר המקצועות הAOE שלו יכול להגיע גם לטווח רחוק בהרבה משל שאר התפקידים האחרים אך הוא גם לוחם מצוין בPVP לתווך קרוב.
ליצן (Jester): זהו תפקיד שמתמקד ברובו בשימוש ביויו אך גם יכול להשתמש הקשת.
היתרון שלו מול שאר התפקידים הוא שהתקפותיו חזקות בהרבה משאר המקצועות בגלל היכולת שלו לעשות נזק קריטי וכך ליצור נזק שמוכפל מהתקפה רגילה.
בנוסף כאשר הוא משפר את סטאט הDEX הוא גם מחזק את המהירות בה הוא תוקף את אויביו.
בניגוד לרוב המקצועות אין לו אפשרות לתקוף באמצעות AOE אלא רק באמצעות PVP.
קוסם (Magician), כשף המשתמש במטות ובמקלות שונים להתקפותיו.
לקוסם הרבה התקפות שונות הכוללות קסמים, ורובם תוקפים מרחוק.
חלק מקסמיו של הקוסם הוא מעגל אש או הורדת ברקים.
הקוסם מתבסס בעיקר על סטאט ה-INT, סטאט הידוע בחיזוק כוח הקסם של השחקן.
בעבודה שנייה יוכל לבחור בין שני מסלולים: מאסטר יסודות (Elementor), או ב-שומר על-חושי (Psykeeper).
מאסטר יסודות (Elemantor) : זהו סוג אחד מתוך שני סוגי הקוסמים הקיימים במשחק.
סוג זה משתמש בכשפי אלמנטי טבע כמו ברקים, כדורי אש ועוד.
לכל אלמנט יש את היתרון שלו למפלצת אחרת, ולכן צריך לבדוק כל קסם לפני שמשקיעים בו באופן מופרז.
גם הוא יכול להשתמש הAOE או להילחם באמצעות PVP ולחסל מפלצות באותו אלמנט בטווח רחוק.
שומר על-חושי (Psykeeper): זהו קוסם שתוקף באמצעות כשפים על טבעיים ובניגוד לאלמנטור הוא יכול להשתמש בכשפיו כנגד כל מפלצת וכל אלמנט.
זהו קוסם שמתמחה בעיקר בPVP ורוב כשפיו עוסקים בזאת אך גם יש מספר כשפים הקשורים לAOE.
Fly (בעברית: לעוף) הוא שיר של הראפרית הטרינידדית ניקי מינאז' בהשתתפות הזמרת ריהאנה.
השיר יצא לאור ב-30 באוגוסט 2011 כסינגל שמיני ואחרון מאלבום האולפן הראשון של מינאז', Pink Friday.
השיר הגיע למקום ה-16 במצעד הסינגלים בבריטניה, ולמקום ה-19 במצעד הסינגלים האמריקאי בילבורד הוט 100. בארצות הברית ובאוסטרליה הגיע השיר למעמד פלטינה.
הקליפ לשיר צולם ב-7 בינואר 2011 ויצא לאור ב-28 באוגוסט 2011. השיר נכתב על ידי קווין היסינק, ו.
ג'ורדן, ניקי מינאז', ג'ונתן רותם, וקלאם רישאד.
מקוםתאריםמכירות אוסטרליה (ARIA) פלטינה 70,000 הממלכה המאוחדת (BPI) כסף 200,000 ארצות הברית (RIAA) פלטינה 1,500,000
Flying in a Blue Dream (בתרגום לעברית: "עף בתוך חלום כחול") הוא אלבום האולפן השלישי של גיטריסט הרוק אינסטרומנטלי ג'ו סטריאני, שיצא לאור ב-30 באוקטובר 1989. האלבום נחל הצלחה שהתבלטה במיוחד בטקסס והגיע למקום ה-23 ברשימת בילבורד 200 בארצות הברית, שם נשאר ל-39 שבועות.
בכך, עבר את היקף המכירות של אלבומו הקודם.
זהו האלבום הראשון של סטריאני בו הוא מנגן גם במפוחית פה ובבאנג'ו.
האלבום מכיל קטעים קצביים כמו "The Mystical Potato Head Groove Thing" ו-"One Big Rush" לצד קטעים מלודיים כשיר הנושא את שם האלבום ו-"I Believe", שהגיע למקום ה-36 ברשימת הסינגלים.
קטע הפתיחה הנשמע בשיר הנושא את שם האלבום לא תוכנן מראש.
מסתבר שהמגבר של סטריאני קלט תדר רדיו בטעות, והוחלט להקליט את התוצאה לתוך השיר.
סטריאני משתמש בקטע הזה להופעותיו עד היום.
הרצועה Back to Shalla-Bal מתייחסת לשובו של הגולש הכסוף לעולם ביתו מתוך תקווה לחדש את מערכת היחסים שלו עם שאלאל בל הקיסרית
קלטת הווידאו "The Satch Tapes" שיצאה בשנת 1993 (ובשנת 2003 כ-DVD) הכילה שני וידאו קליפים מתוך האלבום, "I Believe" ו-"Big Bad Moon", בנוסף לקטע מהופעה ב-MTV שבה ניגן סטריאני בבנג'ו את הקטע "The Feeling" עם ג'ונתן מובר בכלי הקשה.
הקטע האינסטרומנטלי "One Big Rush" מופיע בפסקול הסרט "תגיד משהו" בכיכובו של ג'ון קיוזק, והגיע למקום ה-17 ברשימת הסינגלים.
אביו של סטריאני נפטר במהלך הקלטת האלבום.
הרצועה Into the Light מוקדשת לזכרו.
ג'ו סטריאני - גיטרה חשמלית, גיטרה בס, באנג'ו, קלידים, כלי הקשה, מפוחית פה, שירה
ג'ון קניברטי - כלי הקשה, סיטאר
סטוארט האם - גיטרה בס
ג'ף קמפיטלי ובוב סמית' - תופים, כלי הקשה, תופים אלקטרוניים
Fly by Night הוא האלבום השני של להקת הרוק הקנדית, ראש.
האלבום יצא לאור בפברואר, 1975. זהו האלבום הראשון של הלהקה עם המתופף של הלהקה יחד עם המתופף וכותב המילים, ניל פירט.
לאחר מכן, התייצב הרכבה של ראש ונשאר כך עד היום.
מיד לאחר ההוצאה המחודשת של אלבום הבכורה, עזב את הלהקה מתופפה המקורי של הלהקה, ג'ון ראטסי ביולי 1974, בגלל סיבות שונות, ביניהן מחלת הסוכרת בה חלה, וסלידתו מסיבובי הופעות רחבים.
ראש ערכה מבחנים שונים, ולבסוף בחרה במתופף ניל פירט כמחליפו של ראטסי.
הצטרפותו הרשמית של פירט ללהקה הייתה ב-29 ביולי 1974, שבועיים לפני שפתחה הלהקה בסיבוב ההופעות הראשון שלה ברחבי ארצות הברית.
ההופעה הראשונה של ההרכב עם פירט הייתה מופע פותח להופעתם של אוריה היפ ומנפרד מן
ב־Civic Arena, אשר נמצא בפיטסבורג, פנסילבניה, אל מול 11 אלף איש.
הופעה זו התקיימה ב-14 באוגוסט.
בנוסף לתפקיד המתופף, עם הזמן הפך פירט גם לכותב המילים העיקרי של הלהקה, היות שללייפסן וללי היה עניין מצומצם מאוד בכתיבה.
במקום זאת, הם התמקדו בעיקר בהיבט המוזיקלי של הלהקה.
רוב שירי האלבום עוסקים במדע בדיוני ובפנטזיה.
השיר הראשון Anthem מושפע מכתיבתה של איין ראנד.
ראנד ידועה כאחת מההשפעות הגדולות ביותר על פירט ככותב מילים.
השפעתה של ראנד, תמשיך ותופיע באלבום 2112.